Rollespill

Minipilot 4 BI  ** Rollespill i storklasse ** Kurset omfatter 500-600 studenter i kurset Forbrukeradferd med Nina H Ronæs som foreleser. ** Læringsutbytte: **
 * 1) Kunne anvende de ulike beslutningsreglene og derigjennom forstå kompleksiteten i beslutningsprosessen forbrukeren går igjennom.
 * 2) Forstå hvordan selger etter beste skal kunne påvirke forbrukeren i selve kjøpssituasjonen.

** Pilotaktiviteten: **  · Starter med en forelesning om beslutningsregler  · Deretter en hjemmelekse: Oppgaver innen beslutningsteori- og regler. Utregning og innlevering skjer elektronisk på Its learning.  · Neste forelesning: plenumsgjennomgang av oppgavene.  · Deretter kjører vi rollespill: studentene går to og to. En har rollen som forbruker,den andre som selger. Både forbruker og selger får tildelt et ark med instrukser og informasjon (tema: kjøp og salg av leilighet), dog noe ulik info avhengig av hvilken rolle de har. Deretter går de for å diskutere/forhandle med hverandre. I løpet av 30 min skal de to bli enige om et kjøp og en pris, eller så blir de ikke enige. "Kjøpskontrakten" de lager seg imellom leveres til foreleser som registrerer om det ble et kjøp eller ikke og til hvilken pris. Dette plottes umiddelbart inn elektronisk slik at foreleser raskt kan vise studentene en oversikt over hva resultatet ble totalt i klassen.

** Evaluering: ** umiddelbart etterpå blir det en plenumsdiskusjon, hvor alle må delta og dele sine erfaringer om "forhandlingen". Meningen er at studentene får en dybdeforståelse av hvor kompleks en kjøpssituasjon kan være for både selger og forbruker. (eks: Det er ikke alltid prisen som er det avgjørende men kanskje heller beliggenhet eller størrelsen på leiligheten.) Det finnes ikke noe fasitsvar på "forhandlingen", det er argumentene bak som skal diskuteres.

** Læringseffekter: ** Et rollespill som beskrevet overfor resulterer i et sterkt engasjement hos studentene. De får i praksis føle på koppen hva det vil si å ta en rask beslutning, under press (kun 30 min "forhandling") i tillegg til at de får anledning til å anvende relevant teori. Denne form for aktivitet vil gi studenten et stort læringsutbytte og engasjementet vil inspirere studentene til videre å bli nysgjerrig på fagets andre temaer. Forskning viser at jo mer studenten får praktisert og faktisk prøvd ut teorier selv, desto bedre læring og dypere forståelse får han for faget. Rollespill er undervurdert og bør brukes mye mer i store klasser! ;-)